b'\n_START_ARTICLE_\nNoriki (ljudstvo)\n_START_PARAGRAPH_\nNoriki (latinsko Norici) so bili plemenska skupnost 13. skupnosti ljudi v rodovno-plemenski zvezi, (med katerimi so bili med drugimi tudi Elveti, Laianci, Uperaci in drugi), od katerih je bila ve\xc4\x8dina povsem keltskih, ki so v 2. stoletju pr. n. \xc5\xa1t., skupaj s Tavriski - drugim najve\xc4\x8djim plemenom, ustanovili na obmo\xc4\x8dju med Innom in Donavo dr\xc5\xbeavno tvorbo znano iz anti\xc4\x8dnih virov kot Regnum Noricum (Nori\xc5\xa1ko kraljestvo)._NEWLINE_Gospodarstvo Norikov je bilo zasnovano predvsem na pastirstvu, med katerim je pomembno mesto zavzemala reja konj, in pa na rudarstvu in metalurgiji, med katerim je bilo gospodarsko pomembno predvsem \xc5\xbeelezarstvo, pa tudi pridobivanje zlata. Prudukcija v na\xc5\xa1tetih dejavnostih je naseljence in njihovo vodstvo intenzivno povezovala s sosedi, posebej z Germani in Rimljani.'